Românii care așteptau la coadă să voteze, la ora 21:00 (ora locală), la închiderea urnelor, la consultatul din Munchen au mai putut să voteze circa o oră, în ciuda măsurii speciale a poliției germane. Oamenii au fost înconjurați cu un gard și s-a considerat că este teritoriul consulatului și prin urmare se respectă legea electorală românească.

Actualizare: Jurnalistul Vlad Ursulean a anunțat ulterior că votul a mai fost permis la consulatul din Munchen doar o oră. „Sistemul a fost blocat de la București la ora 22 și tot au rămas oameni pe dinafară. Romania strikes back”, a spus el.

Actualizare: Același lucru se întâmplă și la Ambasada României de la Copenhaga.

„Ora 21:55 - oamenii pleacă acasă dezamăgiți, nu se mai poate vota.

Ora 21:50 - Sistemul s-a blocat, oamenii blocați în Ambasadă strigă “Vreau să votez!” - vedeți video în comentarii

Ora 21:00 - Ambasadorul Grădinaru i-a băgat pe toți cei ce stăteau la coadă în grădina Ambasadei. Nimeni nu pleacă până nu votează! O lecție dură pentru domnul ambasador... data viitoare să facă bine și să aprobe toate cererile comunității de secții suplimentare și bine echipate. Ne vedem la prezidențiale în noiembrie 2019!”, relatează Remus Pușpan.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media